ΓΡΑΠΤΗ ΕΡΩΤΗΣΗ E-0896/00

υποβολή: Camilo Nogueira Romn (Verts/ALE) προς την Επιτροπή

(22 Μαρτίου 2000)

Θέμα: Ρύπανση προκαλούμενη από εργοστάσιο σκυροδέματος στην κοινότητα Corgo (Lugο Γαλικίας)

Στην τοποθεσία Corgo, στο Lugo Γαλικίας, κατασκευάζεται χωρίς άδεια οικοδομής ούτε άδεια λειτουργίας ένα εργοστάσιο σκυροδέματος. Το εργοστάσιο αυτό εκχέει καθημερινά 7 500 λίτρα μολυσμένου νερού κατευθείαν στους ποταμούς Chamoso και Da Lama, στις όχθες των οποίων η κοινότητα κατασκευάζει εγκαταστάσεις ποτάμιων λουτρών.

Λαμβάνονταςπόψη ότι οι εν λόγω εγκαταστάσεις επωφελούνται επιδοτήσεων από τα κοινοτικά ταμεία (Πρόγραμμα PRODER: Πρόγραμμα Αγροτικής Ανάπτυξης και Διαφοροποίησης Ζωνών της Υπαίθρου, το οποίο κατά την περίοδο 1996-1999 έλαβε χρηματοδοτήσεις από το Τμήμα Προσανατολισμού του ΕΓΤΠΕ και από το ΕΤΠΑ, τη διαχείριση δε του συγκεκριμένου προγράμματος έχει το PRODER MINHO του Επαρχιακού Συμβουλίου του Lugo), θεωρεί η Επιτροπή ότι το γεγονός δύναται να κάνει την ΕΕ να παρέμβει για να επιβάλει το σεβασμό του περιβάλλοντος;

Απάντηση του κ. Fischler εξ ονόματος της Επιτροπής

(24 Μαΐου 2000)

Η Επιτροπή επιθυμεί να διευκρινίσει στο Αξιότιμο Μέλος του Κοινοβουλίου ότι οι παρεμβάσεις στα σχέδια που συγχρηματοδοτούνται από τα κοινοτικά ταμεία πρέπει να είναι σύμφωνες με τις απαιτήσεις στον τομέα της προστασίας και της βελτίωσης του περιβάλλοντος σύμφωνα με τους ισχύοντες κανονισμούς και ιδίως τον

κανονισμό (ΕΚ) αριθ. 1260/1999 περί γενικών διατάξεων για τα Διαρθρωτικά Ταμεία(1). Η Επιτροπή θα διαβιβάσει στις ισπανικές αρχές το περιεχόμενο των καταγγελιών. Η οδηγία 76/464/ΕΟΚ του Συμβουλίου της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που απορρίπτονται στοδάτινο περιβάλλον της Κοινότητας(2) απαιτεί την εξάλειψη 17 ουσιών (κατάλογος I) και τη μείωση ενός μεγάλου αριθμού ουσιών και ομάδων ουσιών (κατάλογος II). Απαιτούνται πρόσθετες πληροφορίες για να αξιολογηθεί εάν έγινε παράβαση της οδηγίας στην συγκεκριμένη περίπτωση.

Η κοινοτική νομοθεσία για την ποιότητα τωνδάτων κολυμβήσεως στις ακτές (εσωτερικά ύδατα ή παράκτια ύδατα) (οδηγία 76/160/ΕΟΚ του Συμβουλίου της 8ης Δεκεμβρίου 1976 περί της ποιότητας τωνδάτων κολυμβήσεως(3)) ορίζει στόχους ποιότητας για τα ύδατα κολυμβήσεως, να συμμορφώνονται προς αυτούς,ποχρεώνει τα κράτη μέλη να πραγματοποιούν έλεγχο της ποιότητας όλων των περιοχών κολυμβήσεων και να αναφέρουν ετησίως τα αποτελέσματα ελέγχου στην Επιτροπή και ζητά από την Επιτροπή να δημοσιεύει τα ετήσια αποτελέσματα για τον έλεγχο της ποιότητας σε όλη την Κοινότητα (τελευταία έκθεση Μάιος 1999" επόμενη έκθεση Μάιος 2000). Η έκθεση αυτήπάρχει επίσης στο Internet.

Για την περιοχή Lugo του ποταμού Mino στη Γαλικία,πάρχουν προς το παρόν πέντε χώροι οι οποίοι έχουν οριστεί ως περιοχές κολυμβήσεως και οι οποίοι ελέγχονται τακτικά. Η τελευταία έκθεση που δημοσιεύθηκε το 1999 αναφέρει ότι και οι πέντε τόποι έχουν ποιότητα ύδατος που συμφωνεί προς την οδηγία. Η ύπαρξη βιομηχανικής δραστηριότητας δεν επιτρέπει στα κράτη μέλη να παρεκκλίνουν από τηνποχρέωση λήψης όλων των μέτρων που κρίνονται απαραίτητα ώστε να τηρούνται οι απαιτήσεις ποιότητας. Η οδηγία περί τωνδάτων κολυμβήσεως προβλέπει δύο εναλλακτικές λύσεις είτε διασφαλίζεται η ποιότητα του ύδατος και με τους νέους όρους, είτε η ακτή θα πρέπει να κλείσει, δηλαδή θα πρέπει να επιβληθεί επίσημη απαγόρευση κολυμβήσεως.

(1) ΕΕ L 161 της 26.6.1999.

(2) ΕΕ L 129 της 18.5.1976.

(3) ΕΕ L 31 της 5.2.1976.